DELEGACIÓN DE ATRIBUCIÓNS POLO PLENO NA XUNTA DE GOBERNO LOCAL
ADMINISTRACIÓN LOCAL — Municipal — Vilanova de Arousa (Outros documentos, notificacións e informacións públicas, 14/07/2015)

En cumprimento do establecido no artigo 53.2 do ROF aprobado polo Real Decreto 2568/86 do 28 de novembro, publicase o contido do acordo adoptado polo Pleno da Corporación de Vilanova de Arousa en sesión extraordinaria celebrada o día 25 de xuño sobre delegación na Xunta de Goberno Local de atribucións do Pleno que sexan susceptibles de delegación: PRIMEIRO.—Deléganse na Xunta de Goberno Local as seguintes atribucións do Pleno: 1) O exercicio de accións xudiciais e administrativas e a defensa da Corporación en materias de competencia plenarias.2) A declaración de lesividade dos actos do concello, así como a declaración de nulidade de pleno dereito e a revisión dos actos ditados en vía de xestión tributaria nos casos e de acordo co procedemento establecido nos artigos 153 e 154 da Lei Xeral Tributaria.3) A aprobación de proxectos de obras e servizos cando o Pleno sexa competente para a súa contratación ou concesión e cando aínda non estean previstas no orzamento.4) A adquisición de bens e dereitos cando o seu valor supere o 10 por 100 dos recursos ordinarios do orzamento ou sexa superior aos tres millóns de euros.5) A concertación das operacións de crédito cuxa contía acumulada, dentro de cada exercicio económico, exceda do 10 por cento dos recursos ordinarios de todo elo de conformidade co disposto na Lei Reguladora das Facendas Locais, así como nas operacións de tesourería, cando o importe acumulado das operacións vivas en cada momento supere o 15 por cento dos ingresos correntes liquidados no exercicio anterior.6) Os alleamentos patrimoniais, sempre que a súa contía non exceda do 10 por 100 dos recursos ordinarios do orzamento.7) A regulación do aproveitamento de bens comunais nos termos previstos na lexislación aplicable. SEGUNDO.—Deléganse tamén na Xunta de Goberno Local as seguintes competencias que a lexislación sectorial atribúe expresamente ao Pleno: 1) A autorización ou denegación da compatibilidade para un segundo posto de traballo no sector público, prevista no artigo 9 da Lei 53/1984, do 26 de decembro de incompatibilidades do persoal ao servizo das administración públicas.2) A resolución motivada recoñecendo a compatibilidade ou declarando a incompatibilidade regulada no artigo 14 de dita lei.3) A aprobación das bases do concurso ordinario para a provisión de prazas vacantes de funcionarios da corporación con habilitación de carácter estatal a que fai referencia a disposición adicional segunda 5.1 da Lei 4/2007, do 12 de abril, pola que se aproba o Estatuto Básico do Empregado Público e artigo 13, parágrafo segundo, do Real Decreto 1732/1994, do 29 de xullo, sobre provisión de postos de traballo reservados a funcionarios con habilitación de carácter estatal.4) A proposta ao Tribunal Superior de Xustiza de Galicia de nomeamento de Xuíz de Paz titular e substituto.5) Nos termos previstos no artigo 19.2 da Lei 2/2015, do 29 de abril, do Emprego Público de Galicia, o exercicio das competencias previstas nos apartados c), d), j) e k) do artigo 13.2. do dito texto legal referido ao persoal do concello. O exercicio da competencia establecida na dita letra c) se entende sen prexuízo da aprobación polo Pleno da validez do acordo en aquelas materias da súa competencia que non son delegables.1) A modificación do sistema de actuación urbanística regulada no artigo 127.2 da LOUGA.2) A elección entre as proposicións presentadas no sistema de concesión da obra urbanizadora, regulada no artigo 162.4. b) da LOUGA.1) En materia tributaria: O establecemento ou modificacións dos prezos públicos.2) En materia de festas locais: A indicación dos días festivos locais anuais retribuídos e non recuperables nos termos establecidos polo órgano competente Xunta de Galicia. TERCEIRO.—De conformidade co establecido no artigo 113.1. d) do ROF aprobado polo Real Decreto 2568/1986, do 28 de novembro cando a Xunta de Goberno Local exerza calquera destas competencias delegadas polo Pleno, será preceptivo o informe previo da Comisión Informativa correspondente, salvo cando haxan de adoptarse acordos declarados urxentes. CUARTO.—O presente acordo xurdirá efectos dende o día seguinte súa adopción, sen prexuízo da súa posterior publicación no BOP. Vilanova de Arousa a 1 de xullo de 2015.—O Alcalde-Presidente, Gonzalo Durán Hermida.